**ДОКЛАД**

**ЗА ДЕЙНОСТТА НА НАРОДНО ЧИТАЛИЩЕ „ВЪЗРАЖДАНЕ-2000” С.АТИЯ ЗА 2022 г.**

**ВЪВЕДЕНИЕ**: Настоящата програма за развитие на читалищната дейност се създава в изпълнение на чл. 26а, ал. 2 от Закона на народните читалища.

Народно читалище „Възраждане-2000” е доброволна самоуправляваща се културно-просветна организация с нестопанска цел, която изпълнява и държавни културно-просветни задачи в областта на културата, социалната сфера и образованието и е регистрирана съгласно разпоредбите на Закона за народните читалища и в съответствие с разпоредбите на Закона за юридическите лица с нестопанска цел. То е изградено на принципите на демократизма, доброволността и автономията и осъществява дейността си в обществена полза.

Изготвянето на програмата за 2022 г. цели обединяване на усилията за развитие и утвърждаване на читалището, като важна обществена институция, реализираща културната идентичност на селото, както и да се засили обществената ú роля като традиционен културен и образователен център.

Основните направления и приоритети в дейността на читалището произтичат от ЗНЧ, ЗОБ, общинската културна политика*,*осъществявана на основата на съществуващата нормативна уредба и чрез изпълнението на културния календар.

**А.ОСНОВНИ ЦЕЛИ И ПРИОРИТЕТИ:**

1. **Осигуряване на устойчива подкрепа на читалището за реализирането на основната му дейност и развитието на съвременни форми на работа.**

Стимулиране на читалищните дейности за съхранението и популяризирането на българските културни традиции, нематериалното културно наследство.

Кандидатстване по проекти и програми за набавяне на финансови средства за подобряване на материално-техническата база.

**2. Разширяване обхвата на дейността на читалището в обществено значими сфери, като социалната и информационно-консултантската.**

Формиране на читалището като място за общуване и контакти, успешни социални практики и дарителски акции, повишаване ролята на читалището за социална и културна интеграция на различните социални общности.

**Б. ДЕЙНОСТИ:**

**БИБЛИОТЕЧНА ДЕЙНОСТ**

Като неразделна част от читалището библиотеката активно участва в организирането на културния живот в селото. Дейността на библиотеката през 2022 г. ще включва:

* Актуализиране на библиотечния фонд на читалищната библиотека чрез дарения, кандидатстване с проект пред МК и други организации;
* Организиране на индивидуална и културно-масова дейност с различни целеви групи: (деца, ученици, възрастни); обособяване на тематични кътове по повод празници и годишнини; предоставяне на онлайн информация и представяне на презентации, посветени на значими събития и личности;
* Организиране на литературни четения, посещения на деца и ученици в библиотеката с цел запознаване с правилата на обслужване на читателите и повишаване на читателския интерес към книгата;

Библиотечният фонд към 31.12.2022 г. е 3932 библиотечни единици .През 2022 год. читалището получи 358 книги като дарение от различни източници, предимно художествена литература, която е най-търсена и желана от нашите читатели.

**ХУДОЖЕСТВЕНО-ТВОРЧЕСКА ДЕЙНОСТ:**

* Повишаване на качеството на предлагания от читалището художествен продукт по повод различни чествания;
* Организиране на клубове, певчески и танцови състави;
* Участие на художествено–творческите форми в културните прояви на с.Атия;
* Пресъздаване на обичаи и празници от Културния календар;
* Да продължи и възобнови дейността на самодейните състави :

**СОЦИАЛНА ДЕЙНОСТ:**

* Реализиране на инициативи със социална насоченост с цел социална и културна интеграция на различни социални общности, включително такива в риск, неравностойно положение, етнически групи и др.;
* Организиране на инициативи за оказване на помощ на възрастни хора и деца в неравностойно положение.
* Ангажираност на екипа на Читалище „Възраждане-2000” с проблемите, касаещи закрилата на деца и младежи участници в читалищни дейности. Закрилата на детето представлява наша обща отговорност.

**Културен календар през 2022 г.**

* Поради все още действащите наредби за разпространение на ковид 19 през месеците януари и февруари културните мероприятия бяха отменени.
* 19.02. -Кът за Васил Левски
* 28.02.-Украса на селото по случай предстоящия празник Баба Марта
* 01.03-Баба Марта-посещение на Баба Марта в детската градина и ЦНСТ Атия, съвместно с Кмета на с.Атия Румен Димитров
* 03.03.-Освобождението на България от турско робство-тържество
* 08.03.-Международен ден на жената-празник в читалището
* 22.03.-Конкурс за детска рисунка на тема „Великденска магия“
* 02.04.-Междуналоден ден на детската книга и Седмица на четенето-гости в библиотеката бяха децата от ДГ „Моряче“
* 13.04.-Посещение на секретаря в ДГ „Моряче“ по повод Седмица на книгата и „Походът на книгите“
* 14.04.-Украса на селото по случай Великденските празници, съвместно с Кметство Атия
* 16.04.-Лазаруване на Лазарската група в с.Атия
* 05.05.-Награждаване на участниците от конкурса „Великденска магия“ от кмета на с.Атия Румен Димитроов
* 01.06.Ден на детето-детско парти на детската площадка в с.Атия
* 16.06-30.08.- „Ваканция, здравей“-децата на с. Атия четат и се забавляват в библиотеката
* 04.09. -Участие в Събора на с. Атия с фолклорен танц от детски самодеен състав към читалището
* 08.09.-Съвместно с Кметство Атия организиран празник с Национална школа по Атракционни изкуства гр.София
* 01.10.-Международен ден на възрастните хора-празнуване в читалището, съвместно с Кметство Атия
* 01.11-Ден на Народните будители-кът в читалището
* 05.12.-Поставяне на пощенската кутия на Дядо Коледа-всички деца, които пускат писма, получават отговор-писмо от Дядо Коледа
* 07.12.-Тържество за запалване светлините на коледната елха
* 24.12-Дядо Коледа и Снежанка пристигат в с.Атия-детски празник, съвместно с Кметство Атия
* 24.12.-Посещение и закупуване на хранителни продукти на семейство в неравностойно положение от с.Атия
* 24.12.- Ритуално обикалане с песни и наричания на Коледарска група с.Атия
* 31.12.-Новогодишно хоро и заря, организирано от Кметство Атия
* Материална база
* С решение на Общински съвет Созопол през 2014 г. бе отдаден за ползване на читалището част от първи етаж на сградата на ОУ „Хр. Смирненски“ с.Атия.

Годишният доклад е разгледан и приет на заседание на Настоятелството на НЧ „Възраждане-2000“-с.Атия.

Изготвил :……………..С. Стоянова-секретар-библиотекар

Председател :………………………В. Димитрова